બનાસકાંઠા જિલ્લામાં મેડીકલ કોલેજ બનાવવામાં આવનાર છે તેમાં ખાનગી ટ્રસ્ટને મેડીકલ કોલેજ ફાળવાઈ છે તેમાં સિવિલના ખાનગીકરણને લઈને અગાઉ પણ વિરોધ પ્રર્દિશત થયો હતો ત્યારે હવે મેડીકલ કોલેજ માટે સિવિલ હોસ્પિટલની નર્સિંગ સ્કૂલ અને હોસ્ટેલ સહિતના બિલ્ડીંગ ખાલી કરીને સ્કૂલ અને હોસ્ટેલને અન્ય જગ્યાએ ખસેડવાની હિલચાલ સામે આજે રોષે ભરાયેલા નર્સિંગના વિદ્યાર્થીઓના વાલીઓ મોટી સંખ્યામાં પાલનપુર સિવિલ હોસ્પિટલમાં એકત્ર થયા હતા અને સિવિલ કેમ્પસમાં હોબાળો મચાવી સિવિલ હોસ્પિટલમાં નર્સિંગ સ્કૂલ અને હોસ્ટેલ પાલનપુરમાં જ રહેશે અને તેમ નહી થાય તો તેઓ ગાંધી ચિદ્યા માર્ગે આંદોલન કરશે તેવી ચિમકી ઉચ્ચારી હતી અને આ અંગે લેખિતમાં સિવિલ સર્જનને આવેદનપત્ર આપ્યુ હતુ.